=== Lancaster-fraktionens træk ===
Da slaget ved Northampton var udkæmpet, havde dronning Margrete og hendes syvårige søn Edvard opholdt sig på [[Eccleshall Castle]] ved [[Stafford]]. Efter mange eventyr med røvere og fredløse<ref name="Rowse143">Rowse, p.143</ref> flygtede de via [[Cheshire]] til [[Harlech Castle]] i Nordwales, hvor de sluttede sig til Lancaster-adelsmænd (herunder Henriks halvbror [[Jasper Tudor, hertug af Bedford|Jasper Tudor]] og [[Henry Holland, 3. hertug af Exeter|hertugen af Exeter]]), som var ved at rekruttere hære i Wales og [[West Country|West County]]. De fortsatte med skib til [[Skotland]], hvor Margrete modtog tropper og anden hjælp til Lancaster-sagen fra dronningen og regenten, [[Maria af Geldern]], til gengæld for overgivelsen af byen og borgen [[Berwick-upon-Tweed|Berwick upon Tweed]].<ref name="Rowse144">Rowse, p. 144</ref>
Historie Kriminalitet